ดีแทคไม่หวั่นม็อบลุยเปิดตัวไอโฟนตามแผน
ดีแทคชี้ม็อบไม่กระทบกำลังซื้อโทรศัพท์ ลุยเปิดไอโฟน หวังเบียดทรูมูฟขึ้นครองส่วนแบ่งสูงสุด&nbsp;
11 มี.ค. 2553

ดีแทคชี้ม็อบไม่กระทบกำลังซื้อโทรศัพท์ ลุยเปิดไอโฟน หวังเบียดทรูมูฟขึ้นครองส่วนแบ่งสูงสุด  
นายธนา เธียรอัจฉริยะ รองประธานเจ้าหน้าที่บริหาร บริษัท โทเทิ่ล แอ็คเซ็ส คอมมูนิเคชั่น หรือ ดีแทค  เปิดเผยว่า มั่นใจว่าการชุมนุมที่จะเกิดขึ้นในวันที่ 12 มี.ค.นี้ ไม่ส่งผลกระทบต่อการตัดสินใจซื้อโทรศัพท์ เพราะ เห็นได้จากงานโมบายเอ็กซโปที่ผ่านมา  กำลังซื้อโทรศัพท์ โดยเฉพาะสมาร์ทโฟนมีมากขึ้นอย่างเห็นได้ชัด 
ทั้งนี้ จึงได้เปิดตัวการเป็นตัวแทนจำแหน่ายไอโฟน ของค่าย แอปเปิล หลังจากได้บรรลุข้อตกลงทั้งหมดไปเมื่อต้นเดือนที่ผ่านมา  โดยชูความแตกต่าง ด้วยแพคเกจการใช้งานอินเทอร์เน็ตไม่จำกัดที่เดือนละ  580 บาท ซึ่งงถือเป็นราคาที่ถูกที่สุดในปัจจุบัน รวมทั้ง ช่องทางการจัดจำหน่าย 106 จุดทั่วประเทศ  ไม่ว่าจะเป็น ผ่านศูนย์บริการดีแทค ไอ-สตูดิโอ ทีจีโฟน และ เจมาร์ท
สำหรับรุ่นที่ดีแทคนำเข้ามาจำหน่ายประกอบด้วย รุ่น 3 จี  8 กิกะไบต์ 1.89 หมื่นบาท รุ่น 3จีเอส 16 กิกะไบต์ 2.29 หมื่นบาท และ รุ่น 3จีเอส 32 กิกะไบต์ 2.64 หมื่นบาท  และยังได้ร่วมมือกับบัตรเครดิต 4 แห่ง  คือ เคทีซี ไทยพาณิชย์ จีอี และ กสิกรไทย   โดยจะเริ่มวางจำหน่ายพร้อมกันทั่วประเทศ  15 มี.ค.นี้ ตั้งเป้ายอดขาย 1 แสนเครื่องใน 1 ปี
นอกจากนี้ ยังเตรียมจัดงานให้ผู้ที่สนใจเปิดจองเครื่องในวันที่ 13-14 มี.ค. ที่ สยามพารากอน ที่แม้เป็นช่วงดียวกับการชุมนุม แต่บริษัทไม่ได้มีความกังวล เพราะเห็นว่ายังมีการจัดกิจกรรมหลายแห่งในช่วงเดียวกัน จึงมั่นใจว่าการสถานการณ์ต่างๆ ไม่ได้รุนแรงแต่อย่างใด  อย่างไรก็ตาม ขึ้นอยู่กับทางห้างด้วยว่าจะปิดให้บริการหรือไม่ หากทางห้างปิด ดีแทคก็คงงดจัดกิจกรรมดังกล่าว 
นายธนา กล่าวว่า การนำไอโฟนเข้ามาครั้งนี้ เพราะเห็นว่าความต้องการของผู้ใช้ยังมีอยู่ โดยมั่นใจว่าจะมีส่วรนแบ่งสูงสุดแซงทรูมูฟได้จากความได้เปรียบต่างๆ  ที่ดีแทคมี และจะทำให้ดีแทคมีส่วนแบ่งตลาดนอนวอยซ์สูงสุดที่ 30%  จากตลาดรวมกว่า 2 หมื่นล้านบาทเช่นเดียวกัน 
นอกจากนี้ยังได้เตรียมเงินลงทุนอีก 6,000 ล้านบาทขยายความสามารถของโครงข่ายเพื่อรองรับการใช้งาน (Capacity) ในอนาคต แต่ระหว่างนี้ดีแทคได้ขยายโครงข่ายในย่านที่มีการชุมนุมไว้แล้ว 
ขณะที่นายวิเชียร เมฆตระการ หัวหน้าคณะเจ้าหน้าที่ผู้บริหาร บริษัท แอดวานซ์ อินโฟร์ เซอร์วิส หรือเอไอเอส กล่าวว่า ไม่ได้มีการขอความร่วมมือให้เอไอเอสขยาโครงข่ายเพื่อรองรับปริมาณการใช้งานที่เพิ่มขึ้นในย่านที่มีการชุมนุมแต่อย่างใด